Kiulu

Kiulu merupakan sebuah pekan kecil yang berada di bawah daerah Tuaran, Pantai Barat Sabah, Malaysia. Kawasan Kiulu dikenali sebagai tempat kawasan pelancongan di daerah Tuaran kerana terdapat pelbagai tempat pelancongan yang menarik seperti aktiviti berakit air (water rafting activities). Jarak pekan Kiulu ke bandar Kota kinabalu adalah 47 kilometer manakala jarak pekan Kiulu ke pekan Tuaran adalah 23 kilometer serta juga jarak pekan Kiulu ke pekan Tamparuli adalah 16 kilometer. Pekan Kiulu sememangnya sudah wujud sejak era kolonial lagi dan juga merupakan sebuah mukim di daerah Tuaran (dan kini dinaiktaraf sebagai daerah kecil kedua di daerah Tuaran selepas daerah kecil Tamparuli, iaitu pekan utama yang berdekatan).

 Etimologi 
 Asal-usul Kiulu 
Menurut sumber masyarakat yang tinggal di kawasan Kiulu, nama Kiulu diambil berasal daripada buluh kecil yang dipanggil Tulu yang tumbuh di tebing-tebing sungai. Kawasan kiulu pada mulanya tidak mempunyai nama yang spesifik namun terdapat banyak pokok yang tumbuh di kawasan tebing sungai. Maka, masyarakat yang mula meneroka di kawasan tersebut menyebut Kitulu yang bermaksud kawasan yang ada pokok Tulu. Lama-kelamaan istilah 'Kitulu' berubah menjadi nama Kiulu dan menjadi nama rasmi Pekan Kiulu.

 Demografi penduduk 
 Etnik 
 Jumlah penduduk sekitar Kiulu 
Berikut merupakan jumlah penduduk di sekitar Kiulu pada tahun 2010 dan 2020 mengikut kumpulan etnik, kawasan Pihak Berkuasa Tempatan dan negeri, Malaysia; 
Jumlah penduduk mengikut kumpulan etnik, kawasan Pihak Berkuasa Tempatan dan negeri, Malaysia, TahunMelayu Kadazan/DusunBajauMurutBumiputera LainCinaIndiaLain-lainBukan Warganegara MalaysiaJumlah Keseluruhan2010429062178-87342202047716,0834372326310322015717,565

 Jantina 
Berikut merupakan jumlah penduduk sekitar Kiulu pada tahun 2010 dan 2020 mengikut pecahan jantina seperti berikut;
Jantina TahunLelaki PerempuanJumlah201017516734220209,0488,51717,565

 Kawasan tarikan pelancong 
 Kiulu White River Rafting 
Aktiviti berakit jeram di Sungai Kiulu adalah tarikan utama pelancong yang menggemarkan cabaran yang agak sederhana dan santai. Sungai Kiulu yang diklasifikasikan sebagai Gred 1 sehingga Gred 2 menjadikan aktiviti yang sangat ideal untuk peringkat permulaan. Jarak berakit paling jauh adalah 15 kilometer apabila paras air tinggi dan 7 kilometer pada paras air biasa dimana ia akan mengambil masa sekitar 1 jam sehingga 2 jam. Syarikat Riverbug Traverse Tours Sdn Bhd merupakan pengendali aktiviti Kiulu White River Rafting. 
 Zip Borneo – 360° Of Adventure! 
Zip Borneo – 360° Of Adventure! merupakan salah satu daripada kawasan The Adventure Centre (TAC) di bawah pengendalian syarikat Ability Expeditions dengan kerjasama Asia Ability. Kawasan Zip Borneo telah dibina dan dibuka kepada pelancong pada Ogos tahun 2012, dan pengarah urusan Zip Borneo sendiri iaitu David Powell. Struktur kemudahan Zip Borneo yang dibina oleh syarikat Fieldskills Adventures dan pengurus syarikat tersebut pada masa itu adalah Saimon Amos. Zip Borneo Kiulu terletak di kawasan The Adventure Centre (TAC) iaitu berdekatan dengan tebing Sungai Kiulu dan mengambil masa lebih kurang 45 minit dari Kota Kinabalu ke Zip Borneo Kiulu. Antara aktiviti yang disediakan adalah seperti Zip-line, Wall climbing, High rope challenges, Abseiling dan Archery. Selain itu, syarikat tersebut juga menawarkan aktiviti lain seperti merentas hutan (Jungle trekking), projek kemasyarakatan (CSR), aktiviti teambuilding dan sebagainya. The Adventure Centre (TAC) juga merupakan salah satu kawasan strategik untuk para pelancong untuk menikmati pemandangan indah serta udara segar. Pemandangan kawasan tersebut difokuskan di sungai itu sendiri dengan latar belakang hutan di persekitarannya. Para pelancong atau pengunjung disarankan untuk membuat slot masa tempahan bagi memudahkan pengaturan masa menjalankan aktiviti Zip Borneo.

Berikut merupakan slot tempahan bagi aktiviti Zip Borneo;
Slot tempahanSesi Pagi Sesi Petang 9.00AM – 9.30AM01.00PM – 01.30PM10.00AM – 10.30AM02.00PM – 02.30PM11.00AM – 11.30AM03.00PM – 03.30PM12.00AM – 12.30AM04.00PM – 04.30PM

 Pusat Rekreasi Tagal Kampung Poturidung Kiulu 
Pusat Rekreasi Tagal di Kampung Poturidong Kiulu telah diusahakan oleh penduduk kampung dengan bimbingan Jabatan Perikanan Sabah. Hasil daripada sistem Tagal atau Bombon telah berjaya menarik minat pelancong untuk singgah bermain dengan ikan-ikan sungai tersebut. Selain itu, Pusat rekreasi Tagal Kampung Poturidong juga menyediakan kawasan untuk perkhemahan, perkelahan dan rumah rehat untuk para pelancong yang datang berkunjung. Pengunjung yang berminat untuk mengadakan aktiviti santai bolehlah datang berkunjung ke Pusat rekreasi ini dengan kadar bayaran yang sangat berpatutan.
 Kondis Point Kiulu Sabah - Campsite and Picnic Centre 
Kondis Point adalah tapak perkhemahan yang popular dan pusat berkelah untuk orang ramai. Jaraknya kira-kira 1.5 jam dari pusat bandar Kota Kinabalu dan hanya mengambil masa 30 minit dari pekan Tuaran. Jika anda suka berkhemah, berkelah atau hanya ingin menikmati hari jauh dari bandar dan menghabiskan masa yang berkualiti di samping sungai yang tenang dengan menikmati alam semula jadi di sepanjang hari. Antara program dan aktiviti di Kondis Point adalah 
berkhemah, rafting, berkelah, berenang, persembahan kebudayaan dan tradisional, mandi sungai, belajar memasak masakan tradisional.

 Mara Kara Hill and Eco Tourism Kampung Sinalapak - Hiking and Camping 
Mara Kara & Eco Tourism Kampung Sinalapak adalah salah satu tempat ekopelancongan luar bandar yang mengetengahkan produk aktiviti reakreasi luar seperti hiking,berhemah,aktiviti air dan pelbagai lagi. Tempat ini sangat terkenal dengan aktiviti hiking dalam kalangan pendaki. Bukit Mara Kara yang berketinggian 2,103 kaki dan laluan hiking yang kaya dengan flora dan fauna sangat sepanjang 9 Kilometer pendakian ke Bukit Mara Kara mampu memberikan kepuasan hati kepada para pendaki yang hiking ke Mara Kara. Sepanjang laluan hiking di tempat ini juga memberikan pemandangan hijau sepanjang laluan, selain daripada itu laluan yang akan mencabar fizikal,mental dan emosi para pendaki memberikan tarikan yang sangat baik kepada pencinta aktiviti reakreasi. Tempat ini juga sangat sesuai dijadikan sebagai tempat persediaan sebelum mendaki Gunung Kinabalu kerana menguji kekuatan para pendaki.

 Jurassic Land Kiulu 
Taman Jurassic Land Kiulu adalah kawasan tarikan baru bagi pelancong domestik dan asing terletak di Kg Bungalio, Jalan Kiulu Tamparuli. Taman ini juga dikelilingi oleh hutan semula jadi yang indah dan sungai dengan pemandangan Gunung Kinabalu yang menakjubkan.

 Lain-lain 
 Kiulu Farmstay
 Kiulu Quad Biking
Eko pelancongan Talantang
Kiulu Riverside Trails
Kondis point, Camping site & Recreation centre
Eko Pelancongan Mosakot
Kiulu Rainforest Park
Kiulu Farmstay
Bukit Nomburunggui

 Budaya 
 Tamu 
Setiap pagi Selasa, 'Tamu' (pasar terbuka asli) diadakan di pekan Kiulu. Di pasar Tamu, hasil, makanan laut, minuman tradisional, kraf tangan dan barang-barang lain dari Kiulu dan kampung sekitarnya akan turut dibeli dan dijual.

Tamudayang (tamu bulanan sebulan sekali pada hujung bulan ) menjual hasil2 sungai dan hutan ..juga aktif program2 komuniti seperti mengadakan kaamatan pada setiap bulan 6. Yang berada di Kampung Hamad kiulu. 

 Rujukan 

 Pautan luar 

Kategori:Pekan di Sabah